Kinders en Covid-19 - Corona Krisissentrum
Tuis / COVID-19 / Kinders en Covid-19
Kinders en Covid-19
Covid-19 en 'n groot mate van isolasie in ons huise sal vir die meeste gesinne in Suid-Afrika en die wêreld 'n onbepaalde faktor wees.
As dit 'n onseker tydperk is wat volwassenes met angs en stres vul, is kinders soortgelyks gefrustreerd en bang. Ons as gesinne kan kies om hierdie fase met huiwering of vals hoop te benader, of ons kan kies om hierdie tyd produktief en konstruktief te gebruik – selfs terwyl 'n pandemie van historiese proporsies woed.
Die eerste stap is om die regte manier te vind om met jou kinders hieroor te praat.
Stel hulle gerus
Die Amerikaanse Akademie van Pediaters (AAP) sê dit is raadsaam om hulle vrae eenvoudig en eerlik te beantwoord en hulle gevoelens te herken. "Praat met kinders oor enige skrikwekkende nuus wat hulle hoor. Sê byvoorbeeld op 'n kalm wyse: 'Ek kan sien julle is ontsteld want julle kan nie julle maatjies laat oorkom nie.' Leidende vrae kan ouer kinders en tieners help om deur kwessies te werk."
"Jy neem die nuus in en jy is die persoon wat die nuus aan jou kind filtreer," verduidelik dr Janine Domingues, 'n kindersielkundige aan die Child Mind Instituut. Pas egter aan by jou kind se ontwikkelingsfase, sê sy. "Moenie te veel inligting aanbied nie, want dit kan oorweldigend wees. Probeer om in plaas daarvan jou kind se vrae te beantwoord. Doen jou bes om eerlik en duidelik te antwoord. Dis in orde as jy nie alles kan beantwoord nie; om vir jou kind beskikbaar te wees is wat saak maak."
Handhawing van roetines is uiters belangrik
Tydens die pandemie is dit belangriker as ooit om slaaptyd- en ander roetines te handhaaf, sê die AAP. "Dit gee 'n sin van orde aan die dag wat gerusstelling bied in 'n baie onsekere tyd. Alle kinders, tieners ingesluit, baat by roetines wat voorspelbaar dog buigbaar genoeg is om individuele behoeftes te bevredig."
Die Verenigde Nasies se Internasionale Kindernoodfonds (Unicef) stel voor dat jy 'n skedule vir jou en jou kinders opstel wat tyd toelaat vir gestruktureerde aktiwiteite sowel as vrye tyd. Tieners en jonger kinders kan hierdie roetines help beplan – soos om 'n skooltydtafel op te stel – en sal waarskynlik meer daarby hou as hulle gehelp om dit op te stel. "Dit kan kinders help om veiliger te voel en hulle beter te gedra."
Die AAP stel die volgende algemene orde voor:
wakker word, aantrek, ontbyt en 'n bietjie aktiewe spel in die oggend, gevolg deur stil spel en 'n snoepery, wat oorgaan in skoolwerk.
middagete, huishoudelike takies, oefening, 'n bietjie aanlyn sosiale verkeer met vriende, en dan tuiswerk in die middag.
gesinstyd en lees voor slaaptyd.
Ruim daarbenewens een-tot-een tyd in vir elke kind. Dit kan net 20 minute of langer duur. Lees 'n boek en kyk prentjies, teken, dans op die maat van musiek, help hulle met hulle skoolwerk, of verrig 'n huishoudelike taak saam.
'n Noodsaaklike deel daarvan om te verhoed dat almal van hulle koppe afraak tydens inperking, is dissipline. Dit is byna seker dat woede-uitbarstings sal voorkom en dr Kristin Carothers, 'n kliniese sielkundige, sê die beste is om hulle te ignoreer – selfs al stel hulle jou in die verleentheid. "Om vir 'n kind se uitbarsting toe te gee versterk die gedrag wat hy gebruik het om sy sin te kry, en dit is iets wat jy nie wil aanmoedig nie. In plaas daarvan moet ouers wag vir hul kind om te bedaar en hom dan onmiddellik prys omdat hy kalm is."
Dit is waarom die gebruik van positiewe dissipline so belangrik is om die teenstrydige aard van dissipline teen te werk. Eerstens, sê AAP, wys swak gedrag weg deur iets anders te vind vir hulle om te doen. Help hulle om kreatief te speel deur tekenings te maak van hoe julle gesin veilig bly. Wys goeie gedrag uit en versterk dit deur sukses en goeie pogings te prys. Maak gebruik van belonings en voorregte. Gebruik nogtans 'n tydbeperking indien nodig. Herinner hulle aan wat hulle verkeerd gedoen het deur net die nodige te sê en hulle vir 'n voorafbepaalde tydsduur uit die situasie te verwyder (een minuut per jaar is gepas).